**Maciste e la regina di Samar** ("Maciste ja Samarin kuningatar", italiaksi myös *Maciste contro gli uomini della luna*, "Maciste vastaan kuumiehet"; ransk. *Maciste contre les hommes de pierre*, "Maciste vastaan kivimiehet") on vuonna 1964 valmistunut italialais-ranskalainen peplumelokuva. Tieteisfiktion aineksia sisältävän filmin on ohjannut Giacomo Gentilomo. Sen päähenkilöä Macistea (eräissä kieliversioissa Herkulesta) esittää Sergio Ciani alias Alan Steel.

Juoni
-----

Pahan kuningattaren Samaran neuvonantaja Gladius kutsuu Macisten (Herkuleen) pelastamaan maansa asukkaat, joita uhrataan Kuoleman vuoren sisällä eläville kuumiehille. Pelastuttuaan kuningattaren ansoista Maciste liittyy Gladiuksen tyttären Agarin kanssa prinssi Darixin johtamiin kapinallisiin. Samara antaa kuumiehien uhriksi Darixin rakastetun, sisarensa Bilisin, jonka veri on herättävä eloon kuumiesten kuningattaren Selenan. Maciste jää vangiksi ja voimainkoetuksesta selvittyään hän teeskentelee rakastuneensa Samaraan päästäkseen selville tämän juonesta. Lopuksi Maciste löytää hiekkamyrskyssä tiensä Kuoleman vuorelle, kukistaa kuumiehet ja pelastaa Bilisin. Maciste ja Agar lähtevät yhdessä kohti uusia seikkailuja.

Näyttelijät
-----------

|  |  |  |
| --- | --- | --- |
|  Sergio Ciani  | … |  Maciste (Herkules)
  |
|  Jany Clair  | … |  kuningatar Samara 
  |
|  Anna Maria Polani  | … |  Agar
  |
|  Nando Tamberlani  | … |  Gladius 
  |
|  Goffredo Unger  | … |  Mogol
  |
|  Delia D'Alberti  | … |  Bilis
  |
|  Anna Maria Dionisi  | … |  
  |
|  Paola Piretti  | … |  
  |
|  Giuliano Raffaelli  | … |  
  |
|  Stefano Carletti  | … |  
  |
|  Roberto Ceccacci  | … |  
  |
|  Attilio Dottesio  | … |  Xelon
  |
|  Franco Morici  | … |  
  |
|  Jean-Pierre Honoré  | … |  Darix
  |

Tuotanto
--------

Cinecittàn studioilla kuvattu *Maciste e la regina di Samar* on halvalla tehty yksinkertainen toimintaelokuva, jonka peplumkliseisiin kuuluvat kömpelöt hirviöt, ansat, salaovet, kidutuslaitteet ja luonnonmullistukset. Italialainen Sergio Ciani on lihaksikas, hyväntuulinen ja toimelias voimamies ja ranskalainen Jany Clair camp-henkinen seksikäs paha kuningatar. Elokuva on kuuluisa turhauttavan pitkään jatkuvasta hiekkamyrskystään, johon verrattuna loppuhuipennus on äkkiä ohitse. Yhdysvaltalainen versio *Hercules Against the Moon Men* ("Herkules vastaan kuumiehet") on saatavilla laadultaan vaihtelevina DVD-julkaisuina, joista kaikki eivät anna oikeaa käsitystä elokuvan alkuperäisistä väreistä.

Lähteet
-------

1. ↑  Elokuvan yhdysvaltalainen mainoslehtinen.
2. ↑  Anica: Archivio del Cinema Italiano *archiviodelcinemaitaliano.it*. Viitattu 9.3.2014. (italiaksi)
3. ↑  Peplum Blog: Featured Film – Hercules Against the Moon Men *peplums.blogspot.fi*. Viitattu 5.1.2013. (englanniksi)
4. ↑  Permission to Kill: Hercules Vs The Moon Men *permissiontokill.com*.  Arkistoitu 26.9.2015. Viitattu 5.1.2013. (englanniksi)
5. ↑  Apocalypse Later: Hercules Against the Moon Men (1965) *apocalypselaterfilm.com*. Viitattu 5.1.2013. (englanniksi)

Aiheesta muualla
----------------

* *Maciste e la regina di Samar* Internet Movie Databasessa. (englanniksi)
* *Hercules Against the Moon Men* ladattavissa/katsottavissa Internet Archivessa (englanniksi)